
        HERENDI POLGÁRMESTERI HIVATAL
                  8440 Herend, Kossuth u.97.
           Tel: (88) 513-700   Fax: (88) 513-705

Ikt.szám: 11-6/2022.
Tárgy: 2021. évi kiadáscsökkentő és bevételszerző intézkedések
Előterjesztés

amely készült a Képviselő-testület 2022. március 3-i Képviselő-testületi ülésére
Tisztelt Képviselő-testület!

Herend Város Önkormányzat 2021. évi gazdasági egyensúlyának megőrzése érdekében az alábbi kiadáscsökkentő és bevételszerző intézkedéseket javasoljuk: 

1) Kiadáscsökkentő intézkedések

A COVID-19 világjárvány okozta gazdasági visszaesést eredményező hatások miatt kiemelten fontos az önkormányzat költségtakarékos gazdálkodásának folytatása. 
Az önkormányzatok bevételei 2021. évben, és ezen belül különösen a saját bevételek a világjárványból adódó negatív gazdasági folyamatok hatására tovább csökkentek. A gazdálkodás során nagy figyelmet kell fordítani a működési és a felhalmozási egyensúly fenntartására. 

Ennek érdekében:
a) A Képviselő-testület önkormányzati szinten folyamatosan kiemelt figyelmet fordít az energiaköltségek alakulására:
· a korábbi KEOP 4.10.0/N/14-2014-0315 számú „önkormányzati intézmények fotovoltaikus fejlesztése” című, és TOP 4.2.1-15 számú „szociális alapszolgáltatások fejlesztése” című pályázat keretében létesült napelemes kiserőműveknek köszönhetően a villamos energia költségek csökkentek,
·  az önkormányzati intézményeket érintő pályázatok benyújtása során továbbra is törekedni kell az energia költségek csökkentése érdekében napelemes kiserőművek és napkollektorok telepítésére,
· a település közvilágításának fejlesztése során a napelemes megoldások telepíthetőségének a lehetőségét is meg kell vizsgálni,
· a normál piaci árnál alacsonyabb ár elérése érdekében önkormányzati beszerzési csoporthoz csatlakozott, és a közbeszerzési eljárás alapján a közvilágításra és az intézmények áram ellátására a korábbinál alacsonyabb összegű szolgáltatási díjakkal kötött közszolgáltatási szerződést a 2020-2021 évekre vonatkozóan. Az önkormányzat a 2022 és 2023 évekre vonatkozó villamos energia beszerzésre újra önkormányzati beszerzési csoporthoz csatlakozik. Az önkormányzat az önkormányzat és intézményei gázellátásának biztosítására versenyeztetés keretében 2020. október 1-től két évre szóló szolgáltatási szerződést kötött az E.ON Közép-dunántúli Gázhálózati Zrt.-vel.
b) A Városüzemeltetési feladatok integrált ellátására önálló költségvetési szervként létrehozott Herendi Városüzemeltetési Közszolgáló Intézmény feladatellátása jelentős költségcsökkentést eredményez mivel, az intézményen keresztül megoldódottak a többi intézményünk kisebb karbantartási, állagmegóvási és javítási feladatai is.
c) Az önkormányzat és intézményei szolgáltatási szerződéseit rendszeresen felül vizsgálja és kedvezőbb feltételek mellett új szerződéseket köt.
d) Humán erőforrással történő felelős gazdálkodást folytatott és jogszabályi keretek között kihasználta az önkormányzati feladatellátásban a közfoglalkoztatottak költségtakarékos alkalmazását. 

e) Az iskolai gyermekétkeztetéshez kedvezőbb alapanyag beszerzési források biztosítása.
f) Folyamatosan figyelemmel kísérjük a feladatellátáshoz szükséges szakmai anyagok beszerzési forrásait a kedvezőbb beszerzési ár elérése érdekében.
g)
A tervezett beruházások indítása előtt minden esetben vizsgálni kell a várható működtetési költségeket is abból a célból, hogy azok hosszú távon milyen terhet jelentenek az önkormányzatnak, és működési költségek biztosíthatók-e.

h)
Új beruházást elsősorban kötelezően ellátandó önkormányzati feladathoz kapcsolódóan lehet megvalósítani, különösen akkor, ha az magas támogatás-intenzitású pályázattal támogatott, és a működtetés forrása hosszútávon is biztosítható.

i)
El kell készíteni az önkormányzat vagyongazdálkodási koncepcióját és ezzel párhuzamosan biztosítani kell az önkormányzati vagyon értékének megőrzését. Ennek érdekében kiemelt gondot kell fordítani az elsősorban kötelező önkormányzati feladatellátást szolgáló ingó- és ingatlanvagyon karbantartására, felújítására, szükség szerinti pótlására.

j)
Vizsgálni kell az intézmények kihasználtságát. A lakosság korösszetételének és életmódjának változása miatt fel kell készülni az igényekhez igazodó feladatváltásra. A feladatváltással összhangba kell hozni a beruházásokat, felújításokat és karbantartási munkákat.
k) Az önkormányzat kötelező és önkéntesen felvállalt feladatainak ellátása során lehetőség szerint a leggazdaságosabb megoldásokat kell alkalmazni. Így kiemelt figyelmet kell fordítani arra, hogy a közfeladat ellátása az önkormányzatnak saját intézménye útján vagy feladatellátási megállapodás alapján valósul meg költségtakarékosabb formában (termelői piac és nyilvános illemhely biztosítása Herenden).
2) Bevételszerző tevékenység 
Herend Város Önkormányzata „Herend Város Önkormányzatának 2020-2025. évekre szóló gazdasági programja” a 2.4. pontban „A gazdasági program anyagi forrásainak megteremtése” cím alatt az Önkormányzat a gazdasági programban meghatározott célkitűzések megvalósításához szükséges anyagi források biztosítása érdekében a következő feladatokat rögzíti:
· Az Önkormányzat saját működési bevételeinek növelési lehetőségeit meg kell keresni. 

· Olyan helyi adó rendszert kell működtetni, amely megfelel a helyi adópolitika elvárásainak és hatékony eszköze az Önkormányzat saját forrása növelésének úgy, hogy figyelembe veszi a helyi gazdálkodó szervezetek és a lakosság teherbíró képességét is.

· A Képviselő-testület figyelemmel kíséri a költségvetési támogatási rendszert, és igyekszik kihasználni a támogatási rendszerben rejlő előnyöket (pl. társulások).

· Az Önkormányzat áttekinti a meglévő vagyontárgyait, azok hasznosításának módjait és lehetőségeit, valamint a fenntartási, üzemeltetési költségek nagyságát.

· Herend Város Önkormányzat Képviselő-testülete az 51/2016.(III.25.) önkormányzati határozatával értékesítésre kijelölt közműves telkek hirdetése, értékesítése folyamatosan történik. Jelenleg már csak közművesítés nélküli telkekkel rendelkezünk. 

· A ”B” lakóövezetbe tartozó nem közművesített ingatlanokat Herend Város Önkormányzat Képviselő-testülete a 114/2018. (X.17.) számú önkormányzati határozatával értékesítésre kijelölte.

· Az önkormányzati közalapítványokat bevonta a feladatellátásba és forrásteremtésbe (SZJA 1 %-nak összegyűjtése). A Közalapítványok bevételei folyamatosan csökkennek, ugyanakkor a működési költségek folyamatosan emelkednek. 

· A kinnlevőségek behajtásához szükséges intézkedések megtétele. A helyi adó hátralékok a végrehajtási intézkedések hatására csökkentek.

· Az Önkormányzat vizsgálta és továbbra is vizsgálja a bevételnövelés érdekében újabb helyi adónemek (építményadó, telekadó és települési adó) bevezetésének lehetőségét, illetve a kommunális adó külterületre történő kiterjesztését. A települési adó termőföldre, mint adótárgyra való bevezetése a herendi közigazgatási területen lévő alacsony jövedelmezőségű termőföldek miatt hátrányosan érintené a földtulajdonosok érdekeit. 
· Javaslatot dolgoztat ki a hivatallal az egyes vagyontárgyak megfelelő hasznosítására, a felesleges vagyontárgyak kihasználására, (különösen a bérbeadás lehetőségére), valamint az egyes vagyontárgyak értékesítésére.

· A helyi településrendezési eszközök módosítása során kiemelt figyelmet kell fordítani a helyi gazdaság fejlesztési igényeire.
· Az Önkormányzat törekszik arra, hogy a gazdasági programjában meghatározott célkitűzéseket hitelfelvétel nélkül, minél több pályázati forrás bevonásával valósítsa meg.
Az Önkormányzat a gazdasági programjában megfogalmazott feladatokkal összhangban a bevételszerzés érdekében a következő intézkedéseket tette:
a) Herend Város Önkormányzat Képviselő-testülete az 51/2016.(III.25.) önkormányzati határozatával értékesítésre kijelölt közművesített telkeket sikeresen értékesítette.  
b) A ”B” lakóövezetbe tartozó nem közművesitett ingatlanokat Herend Város Önkormányzat Képviselő-testülete a 114/2018. (X.17.) számú önkormányzati határozatával értékesítésre kijelölte és a Magyar Falu program pályázat keretében a B lakóövezetben az alacsonyan fekvő 9 építési telek és az előttük lévő út kerül feltöltésre. A feltöltést követően az önkormányzat a Hóvirág utca teljes hosszában kialakítja a vízi közmű hálózatokat. A vízi közművek létesítési engedélyezési eljárása jelenleg folyamatban van. 
c) Az önkormányzati közalapítványokat bevonta a feladatellátásba és forrásteremtésbe (SZJA 1 %-nak összegyűjtése). A Közalapítványok bevételei folyamatosan csökkennek, ugyanakkor a működési költségek folyamatosan emelkednek. A Herendi Porcelánmanufaktúra Zrt.-vel a közalapítványok összevonásával kapcsolatos tárgyalások nem vezettek eredményre.
d) A kinnlevőségek behajtásához szükséges intézkedések megtétele. A helyi adó hátralékok a végrehajtási intézkedések hatására csökkentek. Az ingatlan nyilvántartás adatainak lekérést követően a kommunális adó hatálya alá be nem jelentkező adóalanyokat a bejelentkezési kötelezettség teljesítésére hívtuk fel. 
e) Az Önkormányzat vizsgálta és továbbra is vizsgálja a bevételnövelés érdekében újabb helyi adónemek (építményadó, telekadó és települési adó) bevezetésének lehetőségét, illetve a kommunális adó külterületre történő kiterjesztését. A települési adó termőföldre, mint adótárgyra való bevezetése a herendi közigazgatási területen lévő alacsony jövedelmezőségű termőföldek miatt hátrányosan érintené a földtulajdonosok érdekeit. 
Kérem a Tisztelt Képviselő-testületet, hogy a tájékoztatót elfogadni szíveskedjék. 

Határozati javaslat

Herend Város Önkormányzat Képviselő-testülete a Herend Város Önkormányzata 2021. évi kiadás csökkentő és bevételszerző intézkedéseiről szóló tájékozatót elfogadja.

Felelős: polgármester/jegyző/gazdasági vezető

Határidő: azonnal 

Herend, 2022. február 28.
Tisztelettel: 


                       Jánszky Lajos László

                                                                                 polgármester

